Jackie Oliver je upokojeni angleški dirkač Formule 1. Debitiral je v sezoni 1967, ko je dobil priložnost na Veliki nagradi Nemčije, kjer je sicer osvojil peto mesto, vendar z dirkalnikom Formule 2, zato točk ni dobil. Prvič jih je osvojil za peto mesto na Veliki nagradi Belgije v sezoni 1968. Na zadnji dirki sezone za Veliki nagradi Mehike je osvojil tretje mesto, njegov najboljši rezultat kariere, ki ga je ponovil še enkrat na Veliki nagradi Kanade v sezoni 1973, po kateri se je za tri leta poslovil od Formule 1. V sezoni 1977 se je vrnil v Formulo 1 in nastopil na eni dirki, na kateri je dosegel deveto mesto, nato pa se je dokončno upokojil. Leta 1969 je zmagal na dirki 24 ur Le Mansa.